ຜູ້ພິພາກສາສານນາໆຊາດ ໃນກຳປູເຈຍ ເລີ່ມປະຕິບັດ ໜ້າທີ່ແລ້ວ (ເບິ່ງວີດີໂອ)
ຜູ້ພິພາກສາສານນາໆຊາດຄົນໃໝ່ ເລີ່ມຕົ້ນ ທໍາການສືບສວນຄະດີ ທັງໆທີ່ໄດ້ມີ ການຕ້ານຢັນ ຈາກຜູ້ພິພາກສາກໍາປູເຈຍ.
ຜູ້ພິພາກສານາໆຊາດຜູ້ນຶ່ງ ທີ່ພົວພັນກັບສານນາໆຊາດດຳເນີນຄະດີການກໍ່ອາຊະຍາກໍາສົງ ຄາມຂອງພວກຂະເໝນແດງ ກ່າວວ່າ ທ່ານໄດ້ເລີ້ມທໍາການສືບສວນຄະດີໃໝ່ກ່ຽວກັບຂໍ້ຫາ ການກໍ່ໂທດກຳຕ່າງໆ ໂດຍປາສຈາກການສະໜັບສະໜຸນຂອງຜູ້ພິພາກສາສືບສວນຊາວຂະ ເໝນທີ່ເປັນຄູຮ່ວມງານຂອງທ່ານນັ້ນ ຜູ້ພິພາກສາຊາວສະວິສທ່ານ Laurent Kasper-Ansermet ກ່າວໃນຖະແຫຼງການສະ ບັບນຶ່ງໃນວັນພະຫັດ ທີ່ກຸງພະນົມເປັນວ່າ ທ່ານບໍ່ຈຳເປັນຕ້ອງໄດ້ຮັບຄວາມເຫັນດີຈາກຄູ່ ຮ່ວມງານຝ່າຍຂະເໝນ ທ່ານ You Bunleng ໃນການດຳເນີນການຕໍ່ໄປ ກ່ຽວກັບການ ສືບສວນສອບສວນໃໝ່ ລາຍລະອຽດ ຂອງຄະດີໃໝ່ນີ້ ຍັງບໍ່ທັນມີການເປີດເຜີຍໃຫ້ຊາບ ເທື່ອ ທ່ານ Kasper-Ansemet ຊຶ່ງໄດ້ຮັບການສະໜັບສະໜຸນ ຈາກອົງການສະຫະປະຊາຊາດ ກັບການໂຕ້ຖຽງທີ່ເພີ່ມທະວີຂຶ້ນ ກັບລັດຖະບານກຳປູເຈຍທີ່ຊອກຫາຊ່ອງທາງບໍ່ໃຫ້ຜູ້ພິພາກ ສາທ່ານນີ້ເຂົ້າຮັບໜ້າທີ່ຂອງທ່ານແລະຈໍາກັດຂອບເຂດໃນການສືບສວນຂອງສານນາໆຊາດ ທ່ານ Kasper-Ansermet ໄດ້ຖືກຕັ້ງໂດຍອົງການສະຫະປະຊາຊາດ ໃຫ້ເຂົ້າຮັບໜ້າທີ່ ແທນຜູ້ພິພາກສາຊາວເຢຍຣະມັນ ທ່ານ Siegfried Blunk ທີ່ໄດ້ລາອອກ ໃນປີກາຍນີ້ ເພື່ອປະທ້ວງຕໍ່ການແຊກແຊງຂອງກຳປູເຈຍຕໍ່ໍລະບົບຍຸຕິທຳຕາມທີ່ໄດ້ມີການກ່າວຫານັ້ນ ມາຮອດປັດຈຸບັນນີ້ ສານນາໆຊາດໄດ້ພົບເຫັນວ່າອະດີດຫົວໜ້າຄຸມຄຸກຂະເໝນແດງ ນາຍ Kaing Guek Eav ທີ່ຮູ້ກັນໃນອີກຊື່ນຶ່ງວ່າ Duch ນັ້ນມີຄວາມຜິດ ປັດຈຸບັນນີ້ສານນາໆ ຊາດກໍາລັງດໍາເນີນຄະດີສະມາຊິກສູງສຸດ 3 ຄົນຂອງລະບອບການປົກຄອງຂະເໝນແດງທີ່ ຍັງມີຊີວິດຢູ່ ທີ່ປະເຊີນກັບຂໍ້ຫາຂ້າລ້າງເຊື້ອຊາດເຜົ່າພັນແລະຂໍ້ຫາອື່ນໆ ໃນການເສຍຊີວິດ ຂອງປະຊາຊົນຊາວຂະເໝນຫຼາຍເຖິງ 2 ລ້ານຄົນ ໃນລະຫວ່າງການປົກຄອງຂອງພວກຂະ ເໝນແດງ ແຕ່ປີ 1975 ຫາ 1979